《涪万》
明代·何景明

孟冬气始萧，叶落北风凉。寒水敛沟壑，馀辉照桥梁。

方舟下涪万，所历非一疆。崇朝越千里，川涂渺苍苍。

浮云带城邑，壮丽逶且长。况多古人迹，览之心慨慷。

登游岂不美，滞淫非我乡。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。